Source: http://www.lamac.sk/?program=51&module_action__0__id_ci=130489
Timestamp: 2017-09-21 04:51:42+00:00

Document:
Miestne zastupiteľstvo mestskej časti Bratislava - Lamač uznesením č. 62/2017/VII zo dňa 22.06.2017
podľa § 18a ods. 2 zákona č. 369/1990 Zb. o obecnom zriadení v znení neskorších predpisov termín konania voľby miestneho kontrolóra mestskej časti Bratislava - Lamač na deň 21.09.2017;
podľa § 18a ods. 3 zákona č. 369/1990 Zb. o obecnom zriadení v znení neskorších predpisov ďalšie podrobnosti o spôsobe a vykonaní voľby miestneho kontrolóra mestskej časti Bratislava - Lamač a náležitosti prihlášky nasledovne:
Pracovný úväzok:
1. pracovný úväzok na kratší pracovný čas v rozsahu ½ pracovného úväzku určeného podľa § 18a ods. 6 zákona č. 369/1990 Zb. o obecnom zriadení v znení neskorších predpisov;
2. termín nástupu do práce dňa 01.10.2017;
1. predpoklady na výkon funkcie miestneho kontrolóra mestskej časti Bratislava – Lamač (ďalej len „výkon funkcie“) v súlade s ustanovením § 18a zákona č. 369/1990 Zb. o obecnom zriadení v znení neskorších predpisov:
a) minimálne úplné stredné vzdelanie;
b) bezúhonnosť;
c) spôsobilosť na právne úkony v plnom rozsahu;
2. náležitosti prihlášky kandidátov na výkon funkcie v súlade s § 18a ods. 2 zákona č. 369/1990 Zb. o obecnom zriadení v znení neskorších predpisov:
a) meno a priezvisko, titul, dátum narodenia, adresa trvalého bydliska, e-mailový a telefonický kontakt;
b) štruktúrovaný profesijný životopis;
c) úradne overená kópia dokladu o najvyššom dosiahnutom stupni vzdelania, prípadne ďalšie úradne overené kópie dokladov o doplňujúcich formách vzdelania;
d) koncepcia výkonu funkcie v rozsahu jednej strany formátu A4;
e) výpis z registra trestov nie starší ako 3 mesiace;
f) čestné vyhlásenie o spôsobilosti na právne úkony v plnom rozsahu;
g) písomný súhlas kandidáta na spracovanie osobných údajov podľa ustanovenia § 9 ods. 1 a ods. 2 zákona č. 122/2013 Z. z. o ochrane osobných údajov a o zmene a doplnení niektorých zákonov v znení neskorších predpisov;
Termín a spôsob doručenia prihlášok:
odovzdanie písomnej prihlášky kandidáta na výkon funkcie aj s ostatnými požadovanými dokladmi najneskôr do 07.09.2017 do 15.30 hod. do podateľne Miestneho úradu mestskej časti Bratislava – Lamač, Malokarpatské nám. č. 9, 841 03 Bratislava (ďalej len „podateľňa“), v zalepenej obálke s označením „VOĽBA MIESTNEHO KONTROLÓRA“, s poznámkou „NEOTVÁRAŤ“ alebo kandidát môže zaslať svoju písomnú prihlášku v zalepenej obálke prostredníctvom poštovej prepravy na adresu: Miestny úrad mestskej časti Bratislava – Lamač, Malokarpatské nám. č. 9, 841 03 Bratislava s viditeľným označením na obálke: „VOĽBA MIESTNEHO KONTROLÓRA“, s poznámkou „NEOTVÁRAŤ“, pričom prezenčná pečiatka podateľne na obálke musí byť s najneskorším dátumom 07.09.2017 a na prihlášky kandidátov na výkon funkcie doručené po tomto dátume sa nebude prihliadať;
Termín otvárania obálok a posúdenia náležitostí prihlášok kandidátov:
komisia na posúdenie náležitostí prihlášok kandidátov na výkon funkcie v zložení: poslanci Miestneho zastupiteľstva mestskej časti Bratislava - Lamač a prednosta Miestneho úradu mestskej časti Bratislava - Lamač, z dôvodu posúdenia splnenia náležitostí prihlášok jednotlivých kandidátov na výkon funkcie a vytvorenia zoznamu kandidátov na výkon funkcie; predloženia zoznamu kandidátov na výkon funkcie v abecednom poradí Miestnemu zastupiteľstvu mestskej časti Bratislava – Lamač za účelom vykonania voľby miestneho kontrolóra mestskej časti Bratislava - Lamač bude zasadať v termíne otvárania obálok kandidátov na výkon funkcie, a to dňa 08.09.2017;
Spôsob vykonania voľby miestneho kontrolóra:
1. spôsob vykonania voľby miestneho kontrolóra mestskej časti Bratislava – Lamač v súlade s ustanovením § 18a ods. 3 zákona č. 369/1990 Zb. o obecnom zriadení v znení neskorších predpisov a § 16 ods. 1 Rokovacieho poriadku Miestneho zastupiteľstva mestskej časti Bratislava – Lamač tajným hlasovaním;
2. dĺžku času na prezentáciu každého z jednotlivých kandidátov na výkon funkcie pred hlasovaním o voľbe miestneho kontrolóra mestskej časti Bratislava – Lamač na 5 minút a dĺžku času na kladenie otázok poslancov Miestneho zastupiteľstva mestskej časti Bratislava – Lamač a odpovede každého z jednotlivých kandidátov na výkon funkcie pred hlasovaním o voľbe miestneho kontrolóra mestskej časti Bratislava - Lamač na 10 minút;
Termín konania voľby:
termín konania voľby miestneho kontrolóra mestskej časti Bratislava – Lamač na deň 21.09.2017.
Ing. Peter Šramko, v.r.
Príloha: Výpis uznesenia MZ MČ BA - Lamač č. 62/2017/VII zo dňa 22.06.2017
Výpis uznesenia MZ MČ BA - Lamač č. 62/2017/VII Uznesenie č. 62_2017_VII.pdf (155.6 kB)

References: § 18
 § 18
 § 18
 § 18
 § 18
 § 9
 § 18
 § 16